L 8/30 De Europæiske Fællesskabers Tidende 14. 1. 98 KOMMISSIONENS BESLUTNING af 16. december 1997 om ændring af beslutning 97/297/EF om støtteberettigelsen af de udgifter, der er planlagt af visse medlemsstater for 1997 til gennemførelse af overvågnings- og kontrolordningerne under den fælles fiskeripolitik (98/26/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 95/527/EF af 8. december 1995 om Fællesskabets finansielle deltagelse i visse udgifter, som medlemsstaterne afholder ved gennemførelsen af overvågnings- og kontrolordningerne under den fælles fiskeripolitik ('), særlig artikel 6, og ud fra følgende betragtninger: Visse medlemsstater meddelte Kommissionen, i henhold til artikel 8 i beslutning 95/527/EF, at en del af deres udgifter, som var berettiget til støtte ikke ville blive virke- liggjort i 1997; og idet visse medlemsstater meddelte Kommissionen at en del af deres forudsete udgifter for 1998 kunne blive virkeliggjort i 1997; Kommissionens beslutning 97/297/EF ?), ændret ved beslutning 97/573/EF (?), vedrørende støtteberettigelsen af de udgifter, der er planlagt af visse medlemsstater for 1997 til gennemførelse af overvågnings- og kontrolord- ningerne under den fælles fiskeripolitik bør følgelig ændres; de i denne beslutning fastsatte foranstaltninger er i over- ensstemmelse med udtalelse fra Forvaltningskomitéen for Fiskeri og Akvakultur — () EFT L 301 af 14. 12. 1995, s. 30. EFT L 302 af 15. 12. 1995, s. 45 (berigtigelse). () EFT L 122 af 14. 5. 1997, s. 24. () EFT L 236 af 27. 8. 1997, s. 19. VEDTAGET FØLGENDE BESLUTNING: Artikel 1 I beslutning 97/297/EF foretages der følgende ændringer: 1) I artikel 1, første punktum ændres beløbet »ECU 71 606 685,-«, til »ECU 73 176 804,-«. 2) I artikel 1, tredje punktum ændres beløbet »ECU 28 735 863,-« til »ECU 29 108 528,-«. 3) I artikel 2, første punktum ændres beløbet »ECU 4 381 073,-« til »ECU 2 406 346,-«. 4) Bilag I erstattes med bilag I i denne beslutning. 5) Bilag II erstattes med bilag II i denne beslutning. Artikel 2 Denne beslutning er rettet til Kongeriget Belgien, Konge- riget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Kongeriget Nederlandene, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland. Udfærdiget i Bruxelles, den 16. december 1997. På Kommissionens vegne Emma BONINO Medlem af Kommissionen